Návrh na súhlas s presunom finančných prostriedkov medzi programami a zmenou záväzných ukazovateľov štátneho rozpočtu  rozpočtovej kapitoly Ministerstva obrany SR v roku 2003 v zmysle § 10 zákona č. 303/1995 Z. z. o rozpočtových pravidlách v znení neskorších predpisov

Nutnosť presunu finančných prostriedkov medzi programami v rozpočtovej kapitole Ministerstva obrany Slovenskej republiky v roku 2003  súvisí s realizáciou zabezpečenia rozpočtovo nepokrytých požiadaviek na rok 2003. V období po schválení Programového plánu rezortu ministerstva obrany na roky 2003 – 2008 do spracovania návrhu rozpisu boli zo strany rozpočtových disponentov, ktorí rozpisujú záväzné ukazovatele na podriadené útvary a zariadenia a na vlastné hospodárenie,  uplatňované ďalšie požiadavky na finančné krytie novovzniknutých potrieb. V rámci procesu rozpočtovania bolo nutné tieto požiadavky riešiť na viacerých pracovných rokovaniach za účasti správcu rozpočtovej kapitoly Ministerstva obrany Slovenskej republiky.
 
Navrhované zmeny boli vykonané na základe záverov 2. mimoriadneho zasadania kolégia ministra obrany Slovenskej republiky z 8. februára 2003 a odsúhlasené rozhodnutím Komisie programového rozvoja 23. apríla 2003, ako poradného orgánu ministra obrany, zriadenej za účelom posudzovania požiadaviek na zmeny dokumentov obranného  plánovania. 
 
Navrhovaným presunom prostriedkov sa predovšetkým pokryjú požadované výdavky  v programe 040 – Riadenie a velenie  na  náhradu  nákladov  za poskytovanie výkonov zdra-
   votníckej  starostlivosti  pre  potreby ozbrojených  síl,  ktoré  nie  sú  hradené   zdravotnými 
   poisťovňami.  Ďalej na vyšetrenia príslušníkov ozbrojených síl odchádzajúcich  do  jednotli-
   vých misií, ktoré boli vládou SR schválené až v roku 2003. 
 v programe 041 – Sily vysokej pripravenosti   pre  centrum  riadenia  operácií   Generálneho
   štábu ozbrojených síl Slovenskej republiky (ďalej len „GŠ OS SR“)  na zabezpečenie požia-
   daviek Mnohonárodnej brigády v Topoľčanoch  a  pre pozemné sily GŠ OS SR na zabezpe- 
   čenie výplaty príspevku na úpravu bytu pri presťahovaní profesionálnych vojakov v zmysle 
   § 54 zákona č. 380/1997 Z. z. o peňažných náležitostiach vojakov  v znení neskorších pred- 
   pisov,
 v programe 042 – Sily nižšej pripravenosti pre pozemné sily  GŠ OS SR  na pokrytie zákon-
   ných náležitostí vojakov – príspevky  na úpravu bytu, náhrady bolestného,  náležitosti  voja-
   kom  v základnej  službe  v  zmysle  zákona  č. 380/1997  Z. z.  o peňažných  náležitostiach  
   vojakov v znení neskorších predpisov,
 v programe 043 – Dlhodobo rozvinované sily  pre  pozemné  sily  GŠ OS SR na náhradu bo-
   lestného  v  zmysle  zákona  č. 380/1997  Z.  z.  o  peňažných náležitostiach vojakov v znení 
   neskorších predpisov,
 v programe 044 – Podporné  a  ostatné  sily  pre  sily  výcviku   a   podpory  GŠ  OS  SR   na  
   úhradu  výdavkov  súvisiacich  s  ochranou  objektov  v  súvislosti  s organizovaným   zloči-
   nom a medzinárodným terorizmom, na pokrytie zákonných náležitostí vojakov  v základnej, 
   náhradnej  a  v  zdokonaľovacej službe  z  dôvodu zvýšenia zákonných nárokov   od  1. sep-
   tembra 2002 ako služné, zástupné,  príplatok za  velenie,  príplatok  za  službu  v  sťažených  
   a zdraviu  škodlivých  podmienkach,   na zabezpečenie príspevku na úpravu bytu pri presťa-
   hovaní profesionálneho vojaka,  na  zabezpečenie  náhrad  vyplácaných pri úrazoch vojakov
   povinnej služby  v  zmysle  zákona  č. 380/1997  Z.  z.  o peňažných  náležitostiach  vojakov 

v znení  neskorších  predpisov a  pre Topografický  ústav Banská Bystrica na výrobu  máp     pre potreby OS SR v súvislosti s predpokladaným vstupom Slovenskej republiky do NATO  a z toho vyplývajúcej nutnosti prispôsobiť ich štandardom NATO.

	Z dôvodu nevyhnutnosti zabezpečenia uvedených potrieb rezortu ministerstva obrany v roku 2003 je potrebné vykonať presun finančných prostriedkov medzi šiestimi programami, čo bude mať vplyv aj na zmenu záväzných ukazovateľov štátneho rozpočtu rozpočtovej kapitoly Ministerstva obrany SR v kategórii 640 – Bežné transfery, kde dôjde k zvýšeniu prostriedkov o 4 632 tis. Sk so súčasným znížením uvedených prostriedkov v kategórii 630 – Tovary a ďalšie služby.  Navrhovanou úpravou nedôjde v roku 2003 k zmene objemu prostriedkov  rozpočtovej kapitoly Ministerstva obrany SR, nebudú sa realizovať výdavky v rámci programu 045 – Program rozvoja ozbrojených síl, podprogram 04502 – vyzbrojovanie, hlavne u projektov „Personálny informačný systém“, „Nákup ISO kontajnerov pre operácie mimo územia štátu“ a „Rádiolokátory 3D malého dosahu“.	
	
	Na základe uvedeného navrhujeme vykonať presun prostriedkov v programoch takto :

Kód programu     Názov programu                                                         Výdavky v tis. Sk.

040                        Riadenie a velenie                                                                   +  41 049 

041                        Sily vysokej pripravenosti                                                     +       502 

042                        Sily nižšej pripravenosti                                                         +   1 218

043                        Dlhodobo rozvinované sily                                                     +        20 

044                        Podporné a ostatné sily                                                           + 54 211

045                        Program rozvoja ozbrojených síl                                           -  97 000 

                               S P O L U                                                                                          0

	Zmenou limitov prostriedkov v programoch dochádza k zmene záväzných ukazovateľov štátneho rozpočtu rozpočtovej kapitoly Ministerstva obrany SR nasledovne:                                                                             
                                                                                                                     
                                                                                                                                         v tis. Sk

VÝDAVKY KAPITOLY SPOLU (600+700)                                                                       0 

A. Bežné výdavky  (600)                                                                                                         0

A.2. bežné transfery  spolu  (640)                                                                                  + 4 632